ΓΡΑΠΤΗ ΕΡΩΤΗΣΗ E-2404/02

υποβολή: Karl-Heinz Florenz (PPE-DE) προς την Επιτροπή

(7 Αυγούστου 2002)

Θέμα: Εισαγωγές αναπτήρων από την Κίνα στην ΕΕ

Η Ευρωπαϊκή Επιτροπή εξέδωσε στις 7 Μαΐου 1998 την εντολή Μ/266, στην οποία διατυπώνεται το αίτημα να βελτιωθούν οι απαιτήσεις ασφαλείας όσον αφορά τους αναπτήρες και να θεσπιστούν προδιαγραφές για την προστασία των παιδιών, με πρότυπο τις ήδη ισχύουσες αμερικανικές προδιαγραφές. Το αίτημα αυτό βρήκε ήδη ανταπόκριση, με τη βελτίωση των προδιαγραφών ασφαλείας ISO 9994 για τους αναπτήρες και την επικείμενη έγκριση του σχεδίου προδιαγραφών pr EN 13869 σχετικά με τη θέσπιση προδιαγραφών για την προστασία των παιδιών εκ μέρους των κρατών μελών του Ευρωπαϊκού Οργανισμού Τυποποιήσεων (CEN) (οδηγία για τη γενική ασφάλεια των προϊόντων 2001/95/ΕΚ(1) και προστασία του καταναλωτή). Οι προδιαγραφές αυτές εφαρμόζονται ωστόσο σε εθελοντική βάση. Μέχρι σήμερα δεν έχει διατυπωθεί αίτημα για δεσμευτική εφαρμογή των εν λόγω προδιαγραφών, πράγμα που έχει ως αποτέλεσμα να εισάγονται εδώ και χρόνια στην ΕΕ αναπτήρες από την Άπω Ανατολή, οι οποίοι δεν πληρούν τις απαιτήσεις ασφαλείας και τους κανόνες προστασίας του καταναλωτή παρά μόνο σε ελάχιστες περιπτώσεις. Επιπλέον, οι εισαγωγές αυτές έχουν ως αποτέλεσμα ναφίστανται οι ευρωπαίοι παραγωγοί σημαντικές ανταγωνιστικές πιέσεις, από παραγωγούς που δεν τηρούν τις ευρωπαϊκές προδιαγραφές ασφαλείας.

Έχει η Επιτροπήπόψη της το προαναφερθέν πρόβλημα·

Διαθέτει η Επιτροπή δεδομένα σχετικά με την εισαγωγή φθηνών αναπτήρων στην ΕΕ·

Προτίθεται η Επιτροπή να εκπονήσει ειδική πρόταση σχετικά με την ασφάλεια των αναπτήρων, η οποία να αναφέρεται μεταξύ άλλων και στους εισαγόμενους αναπτήρες·

(1) ΕΕ L 11 της 15.1.2002, σελ. 4.

Απάντηση του κ. Byrne εξ ονόματος της Επιτροπής

(23 Σεπτεμβρίου 2002)

Δενπάρχει κάποια ειδική κοινοτική νομοθεσία για τους αναπτήρες. Ωστόσο, η ασφάλεια των αναπτήρων για τσιγάραπάγεται στην οδηγία του Συμβουλίου 92/59/ΕΟΚ της 29ης Ιουνίου 1992 για τη γενική ασφάλεια των προϊόντων(1) πουποχρεώνει όλα τα κράτη μέλη να παρακολουθούν την αγορά και να λαμβάνουν μέτρα κατά των προϊόντων που δεν τηρούν τους σχετικούς κανόνες.

Για την αξιολόγηση της ασφάλειας συγκεκριμένων κατηγοριών προϊόντων η οδηγία, ελλείψει εθνικής νομοθεσίας, θέτει ως αρχικό κριτήριο τα ευρωπαϊκά πρότυπα. Αυτό ισχύει ανεξάρτητα από τη χώρα προέλευσης του προϊόντος.

Η άσκηση εποπτείας από τα κράτη μέλη όσον αφορά τους αναπτήρες για τσιγάρα παρουσιάζει ιδιαίτερα προβλήματα καθώς εκτιμάται ότι κάθε έτος πωλούνται στην Ένωση κάπου μισό δισεκατομμύριο αναπτήρες εκ των οποίων το 50 % εισαγωγής. Επιπλέον οι δοκιμές για τους αναπτήρες είναι συχνά πολύπλοκες και δαπανηρές. Η σημασία του ελέγχου αυτού θα αυξηθεί ακόμα περισσότερο με τηνιοθέτηση νέων απαιτήσεων σχετικά με τους μηχανισμούς ασφάλειας για παιδιά.

Η Επιτροπή συνεπώς έχει αναλάβει ειδικές δράσεις όσον αφορά την ενισχυμένη εποπτεία της αγοράς. Μία ομάδα εργασίας ad-hoc, στην οποία συμμετέχουν οι ενδιαφερόμενοι φορείς, έχει ξεκινήσει π.χ. την εφαρμογή ειδικών σχεδίων συνεργασίας με αντικείμενο την εποπτεία μεταξύ των κρατών μελών και για την ενίσχυση του τελωνειακού ελέγχου των αναπτήρων που εισάγονται από τρίτες χώρες. Επίσης έχουν διεξαχθεί συζητήσεις με τις αρχές των κύριων καταστευαστριών χωρών της Άπω Ανατολής.

Τα κράτη μέλη έχουν πληροφορήσει την επιτροπή της οδηγίας 92/59/ΕΟΚ, στο πλαίσιο της οποίας εγείρεται τακτικά το ζήτημα αυτό, ότι τη στιγμή αυτή αναλαμβάνεται αποτελεσματική δράση για να ενταθεί η εποπτεία τόσο στην αγορά όσο και στα σύνορα από τις τελωνειακές αρχές. Η Επιτροπή θα συνεχίσει να παρακολουθεί τις εξελίξεις αυτές.

(1) ΕΕ L 228 της 11.8.1992.